钦定古今图书集成/明伦汇编/闺媛典/第066卷 > 古氏女
## 钦定古今图书集成/明伦汇编/闺媛典/第066卷 > 古氏女

按《程乡县志》：古氏女，父焕衷，邑之松口人，许字叶凤
起子。未嫁，风起病革，女悲悼不自胜，欲往归，父母难
之，女固请，遂归叶，而凤起殁。女执丧与叶母同起居，
非公事不见其子，见亦语不及私。凤起葬告回。未几
而叶子遘危疾，女闻色变，驰往，事汤药，衣不解带。月
馀，叶子怜之曰：“而尚女也，以吾故累汝，奈何？”女含泪
答曰：“君第自保，无虑。”妾越日殁，女持而泣，几绝复苏，
入室自缢，家人破门救之。一日绐叶母曰：“筑圹何所？
愿往视之。”因就山觅毒草食之，遽归，死于家。越三日
始殓，颜色如生。家人成女志，为合葬焉。